text: Turister finder granat på stranden
  16 september 2019 kl. 05.10
  En gruppe tyske turister fandt søndag en udetoneret granat på stranden ved Blåvand.
  De tyske turister var på gåtur ved Hvidbjerg Strand, da de omkring klokken 16 søndag eftermiddag fandt en gammel rusten granat i sandet.
  Ifølge Syd- og Sønderjyllands Politi var granaten omkring ti centimeter lang.
  Efter anmeldelsen tilkaldte politiet ammunitionsrydningstjenesten, som undersøgte granaten og tog den med for at bortskaffe den.
  Politiet advarer folk mod selv at forsøge at fjerne gamle granater, hvis man skulle finde en.
  Granat i dag fundet ved Blåvand. Er afhentet af  ammunitionsrydningstjenesten (EOD). Ved fund af tilsvarende ring 114 - forsøg ikke selv at fjerne det. #politidk pic.twitter.com/8ml7v9ZPTR
  
  